CELEX: 32011D0524(01)
Language: lv
Date: 2011-05-23 00:00:00
Title: Komisijas Īstenošanas lēmums ( 2011. gada 23. maijs ) par to, kā finansē 2011. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”

24.5.2011   
            
            
               LV
            
            
               Eiropas Savienības Oficiālais Vēstnesis
            
            
               C 153/12
            
         KOMISIJAS ĪSTENOŠANAS LĒMUMS
   (2011. gada 23. maijs)
   par to, kā finansē 2011. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”
   2011/C 153/08
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1) (turpmāk “Finanšu regula”), un jo īpaši tās 75. pantu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “Īstenošanas kārtība”), un jo īpaši tās 90. pantu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (3), un jo īpaši tās 12. panta 3. punktu,
   ņemot vērā Padomes Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (4) un jo īpaši tās 2. panta 1. punkta i) apakšpunktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (5), un jo īpaši tās 66. panta 1. punkta b) un c) apakšpunktu,
   tā kā:
   
               (1)
            
            
               Ar Regulu (EK) Nr. 882/2004 nosaka vispārējus noteikumus oficiālo kontroļu izpildei, lai pārbaudītu atbilsmi noteikumiem, kuru mērķis galvenokārt ir novērst, likvidēt vai līdz pieņemamam līmenim samazināt risku cilvēkiem un dzīvniekiem, kā arī nodrošināt pārtikas un barības godprātīgu tirdzniecību un aizsargāt patērētāju intereses. Minētās regulas 51. pantā ir paredzēts, ka Komisija var organizēt mācību kursus dalībvalstu kompetento iestāžu personālam, kas ir atbildīgs par regulā minēto oficiālo kontroli, un tajos var piedalīties dalībnieki no trešām valstīm, jo īpaši no jaunattīstības valstīm. Tādos kursos var ietvert mācības par Kopienas tiesību aktiem barības un pārtikas jomā, kā arī par dzīvnieku veselības un labturības noteikumiem.
            
         
               (2)
            
            
               Padomes Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā 2. panta 1. punkta i) apakšpunktā ir paredzēts juridisks instruments kursu organizēšanai augu veselības jomā.
            
         
               (3)
            
            
               Lai sasniegtu Regulā (EK) Nr. 882/2004 noteiktos mērķus, Komisija izveidoja programmu “Labāka apmācība nekaitīgai pārtikai”. Komisijas paziņojuma COM(2006) 519 galīgajā redakcijā (6) ir sniegts pārskats par iespējām šo mācību organizēšanai nākotnē.
            
         
               (4)
            
            
               Tāpēc, lai īstenotu programmu “Labāka apmācība nekaitīgai pārtikai”, jāpieņem 2011. gada darba programma.
            
         
               (5)
            
            
               Ar Komisijas 2008. gada 9. septembra Lēmumu C(2008) 4943 Veselības aizsardzības programmas izpildaģentūrai, kura izveidota ar Komisijas Lēmumu 2004/858/EK (7), piešķīra konkrētas pilnvaras ar vadību un programmas īstenošanu saistītu uzdevumu izpildei attiecībā uz mācību pasākumiem pārtikas nekaitīguma jomā atbilstoši Regulai (EK) Nr. 882/2004. Saskaņā ar Komisijas 2008. gada 20. jūnija Lēmumu 2008/544/EK (8) Veselības aizsardzības programmas izpildaģentūra tika pārveidota par Veselības un patērētāju izpildaģentūru (“Aģentūra”). Tāpēc aģentūrai jāpiešķir darbības subsīdija 2011. gadam, lai finansētu darbības saistībā ar programmu “Labāka apmācība nekaitīgai pārtikai”.
            
         
               (6)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Eiropas Savienības budžeta iestāde vai institūcijas, kam iestāde ir deleģējusi attiecīgas pilnvaras, pieņem finansēšanas lēmumu, kurā izklāstītas ar izdevumiem saistītās darbības būtiskās sastāvdaļas.
            
         
               (7)
            
            
               Tā kā 2011. gada darba programma nodrošina pietiekami detalizētu regulējumu, šis lēmums ir uzskatāms par finansēšanas lēmumu Īstenošanas kārtības 90. panta 2. un 3. punkta nozīmē.
            
         
               (8)
            
            
               Lai piemērotu šo lēmumu, ir lietderīgi definēt terminu “būtiskas izmaiņas” Īstenošanas kārtības 90. panta 4. punkta nozīmē.
            
         
               (9)
            
            
               Saskaņā ar Finanšu regulas 83. pantu izdevumu apzināšana, apstiprināšana un samaksa ir jāpabeidz termiņā, kas paredzēts Īstenošanas kārtībā. Minētajā kārtībā ir jāprecizē arī apstākļi, kādos kreditoriem, kuriem maksājums izdarīts ar novēlošanos, ir tiesības saņemt kavējuma procentus, ko maksā no pozīcijas, no kuras maksāta pamatsumma.
            
         
               (10)
            
            
               Tāpēc šajā lēmumā ir jāparedz noteikumi par procentiem, kas pienākas par novēlotiem maksājumiem saistībā ar darbībām, kuras iekļautas 2011. gada darba programmā,
            
         IR NOLĒMUSI ŠĀDI.
   1. pants
   Ar šo pieņem darba programmu, lai 2011. gadā īstenotu programmu “Labāka apmācība nekaitīgai pārtikai”, kā noteikts šā lēmuma pielikumā. Šis ir finansēšanas lēmums Finanšu regulas 75. panta nozīmē.
   2. pants
   1.   Kopējais finansiālais ieguldījums darba programmas īstenošanai ir EUR 16 100 000, ko finansē no šādām Eiropas Savienības 2011. gada vispārējā budžeta pozīcijām:
   
               a)
            
            
               budžeta pozīcija Nr. 17.04.07.01 – EUR 13 650 000;
            
         
               b)
            
            
               budžeta pozīcija Nr. 17.04.04.01 – EUR 1 000 000;
            
         
               c)
            
            
               budžeta pozīcija Nr. 17.01.04.05 – EUR 350 000;
            
         
               d)
            
            
               budžeta pozīcija Nr. 17.01.04.31 – EUR 1 100 000.
            
         2.   Šā panta 1. punkta d) apakšpunktā paredzēto summu izmaksā Veselības un patērētāju izpildaģentūrai, un tā ir darbības subsīdija.
   3.   Saskaņā ar Finanšu regulas 83. pantu no 1. punkta a) un b) apakšpunktos minētajām budžeta pozīcijām var apmaksāt arī procentus par novēlotiem maksājumiem.
   3. pants
   Kopējās izmaiņas, kuras paredzētas īpašām darba programmas darbībām un kuras nepārsniedz 20 % no 2. panta 1. punktā noteiktā maksimālā ieguldījuma, nav uzskatāmas par būtiskām Īstenošanas kārtības 90. panta 4. punkta nozīmē, ja tās ievērojami neietekmē darba programmas būtību un mērķus.
   Kredītrīkotājs var pieņemt minētās izmaiņas saskaņā ar pareizas finanšu vadības un proporcionalitātes principu.
   
      Briselē, 2011. gada 23. maijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 248, 16.9.2002., 1. lpp.
   
      (2)  OV L 357, 31.12.2002., 1. lpp.
   
      (3)  OV L 11, 16.1.2003., 1. lpp.
   
      (4)  OV L 169, 10.7.2000., 1. lpp.
   
      (5)  OV L 165, 30.4.2004., 1. lpp.
   
      (6)  SEC(2006) 1163 un SEC(2006) 1164, 20.9.2006.
   
      (7)  OV L 369, 16.12.2004., 73. lpp.
   
      (8)  OV L 173, 3.7.2008., 27. lpp.
   
      PIELIKUMS
      
         2011. gada darba programma par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”
      
      1.1.   Ievads
      
      Šajā darba programmā ir iekļauti trīs īstenošanas pasākumi 2011. gadam. Pamatojoties uz Regulā (EK) Nr. 882/2004 un Direktīvā 2000/29/EK noteiktajiem mērķiem, budžetu galvenajām darbībām iedala šādi.
      
                  
                              1.2.
                           
                           
                              Publiskais iepirkums (īsteno netiešas centralizētas vadības kārtībā):
                           
                        
            
                  
                              1.2.1.
                           
                           
                              Apmācība. Ārējie līgumi mācību programmas izpildei
                           
                        
               
                  EUR 14 650 000
               
            
                  
                              1.2.2.
                           
                           
                              Apmācība. IT aprīkojums, rīki un tehniskais nodrošinājums, reklāmas materiāli, informācijas un saziņas pasākumi un konferences
                           
                        
               
                  EUR 350 000
               
            
                  
                              1.3.
                           
                           
                              Citas darbības. Veselības un patērētāju izpildaģentūras darbības subsīdija
                           
                        
               
                  EUR 1 100 000
               
            
                  
                     KOPĀ
                  
               
               
                  
                     EUR 16 100 000
                  
               
            1.2.   Iepirkums
      
      Publiskā iepirkuma līgumiem 2011. gadā atvēlētā budžeta kopsumma ir EUR 15 000 000.
      1.2.1.   Apmācība. Ārējie līgumi mācību programmas izpildei
      
      TIESISKAIS PAMATS
      Regulas (EK) Nr. 882/2004 51. pants un 66. panta 1. punkta b) apakšpunkts
      Direktīvas 2000/29/EK 2. panta 1. punkta i) apakšpunkts
      BUDŽETA POZĪCIJA
      Budžeta pozīcijas: 17.04.07.01 un 17.04.04.01
      PROVIZORISKAIS LĪGUMU SKAITS UN TO VEIDI
      Attiecībā uz katru no turpmāk minētajiem tehniskajiem jautājumiem tiks piešķirts viens vai vairāki konkrēti pakalpojumu līgumi. Saskaņā ar prognozēm tiks parakstīti apmēram 17 pakalpojumu līgumi. Ārējie pakalpojumu sniedzēji lielākoties būs iesaistīti apmācības organizatoriskajos un loģistikas jautājumos.
      PAREDZAMO LĪGUMU PRIEKŠMETS (JA IESPĒJAMS)
      2011. gadā apmācība tiks organizētas šādās jomās.
      
                  Apmācības joma
               
               
                  Summa (EUR)
               
            
                  Pārtikas un barības kontroles procedūras, kuru pamatā ir HACCP (riska analīzes un kritisko kontrolpunktu noteikšanas) principi; revīzijas metodes, ar kurām pārbaudīt HACCP sistēmu īstenošanu
               
               
                  2 000 000
               
            
                  Pārtikas higiēna un kontrole: gaļa, zivsaimniecības produkti, piena produkti un zīdaiņu pārtika
               
               
                  2 550 000
               
            
                  Dzīvnieku veselības profilakse un kontrole
               
               
                  1 300 000
               
            
                  Materiāli, kas nonāk saskarē ar pārtiku
               
               
                  600 000
               
            
                  Piedevu izmantošana un kontrole
               
               
                  975 000
               
            
                  Veterināro zāļu izmantošana un kontrole
               
               
                  975 000
               
            
                  Riska novērtējums
               
               
                  700 000
               
            
                  Rīcības plānošana ārkārtas gadījumos un slimību kontrole
               
               
                  400 000
               
            
                  Pārtikas pārbaudes
               
               
                  1 500 000
               
            
                  Tiesību akti barības jomā (galvenokārt attiecībā uz barības higiēnu)
               
               
                  700 000
               
            
                  Augu aizsardzības līdzekļi
               
               
                  900 000
               
            
                  Citi dzīvnieku veselības un labturības, augu veselības un pārtikas nekaitīguma jautājumi, sadarbība ar citām starptautiskām organizācijām saistībā ar apmācību pārtikas nekaitīguma jomā, kas notiek dalībvalstīs, un pētījumiem
               
               
                  1 050 000
               
            
                  
                     Starpsumma A
                  
               
               
                  
                     13 650 000
                  
               
            
                  Augu veselības kontrole
               
               
                  1 000 000
               
            
                  
                     Starpsumma B
                  
               
               
                  
                     1 000 000
                  
               
            
                  
                     KOPĀ (A + B)
                  
               
               
                  
                     14 650 000
                  
               
            ĪSTENOŠANA
      EUR 14 400 000 (pasākumu finansēšana pārtikas nekaitīguma jomā atbilstīgi Regulai (EK) Nr. 882/2004 un Direktīvai 2000/29/EK) pārvaldīs un izmantos Veselības un patērētāju izpildaģentūra (Komisijas Lēmums 2008/544/EK). Atlikušos EUR 250 000 izmantos Komisija, lai finansētu pētījumus.
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      Aptuveni laikposmā no aprīļa līdz jūnijam, lai 2011. gadā varētu parakstīt līgumus.
      PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
      EUR 14 650 000
      1.2.2.   Apmācība. IT aprīkojums, rīki un tehniskais nodrošinājums, reklāmas materiāli, informācijas un saziņas pasākumi un konferences
      
      TIESISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      Budžeta pozīcija: 17.01.04.05
      PROVIZORISKAIS LĪGUMU SKAITS UN TO VEIDI
      Saskaņā ar prognozēm tiks parakstīti apmēram 3 pakalpojumu līgumi.
      PAREDZAMO LĪGUMU PRIEKŠMETS (JA IESPĒJAMS)
      Šie budžeta līdzekļi ir paredzēti tam, lai organizētu apmācības programmas, nodrošinātu IT un e-mācību aprīkojumu, rīkus, tehnisko nodrošinājumu un reklāmas materiālus, kā arī rīkotu informācijas un saziņas pasākumus un konferences.
      ĪSTENOŠANA
      Šo darbību veiks tieši ĢD SANCO.
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      Aptuveni laikposmā no aprīļa līdz oktobrim.
      PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
      EUR 350 000
      1.3.   Citas darbības. Veselības un patērētāju izpildaģentūras darbības subsīdija
      
      TIESISKAIS PAMATS
      Padomes Regula (EK) Nr. 58/2003, jo īpaši tās 12. panta 3. punkts
      BUDŽETA POZĪCIJA
      Budžeta pozīcija: 17.01.04.31
      SUMMA
      EUR 1 100 000
      ĪSTENOŠANAS PASĀKUMU APRAKSTS UN MĒRĶIS
      Šos budžeta līdzekļus 2011. gadā izmanto, lai finansētu aģentūras darbības subsīdiju saistībā ar programmām finanšu perspektīvas 2. pozīcijā. No budžeta pozīcijas 17.01.04.31 finansē aģentūras darbības subsīdiju 2011. gadā par izdevumu daļu, kas saistīta ar programmu “Labāka apmācība nekaitīgai pārtikai”. Saskaņā ar Padomes Regulas (EK) Nr. 58/2003 12. panta 3. punktu darbības subsīdija ir jāņem no līdzekļu asignējuma aģentūras pārvaldītajām Savienības programmām. Lai Veselības un patērētāju izpildaģentūrai piešķirtu subsīdiju, 2011. gada budžetā tika izveidotas divas atsevišķas budžeta pozīcijas: viena attiecībā uz 2. pozīcijas programmām un otra attiecībā uz finanšu perspektīvas 3.b pozīcijas programmām.